CELEX: 62011TN0182
Language: da
Date: 2011-03-28 00:00:00
Title: Sag T-182/11: Sag anlagt den 28. marts 2011 — Dacoury-Tabley mod Rådet

21.5.2011   
            
            
               DA
            
            
               Den Europæiske Unions Tidende
            
            
               C 152/29
            
         Sag anlagt den 28. marts 2011 — Dacoury-Tabley mod Rådet
   (Sag T-182/11)
   2011/C 152/51
   Processprog: fransk
   
      Parter
   
   
      Sagsøger: Philippe Henry Dacoury-Tabley (Abidjan, Côte d’Ivoire) (ved advokat G. Collard)
   
      Sagsøgt: Rådet for den Europæiske Union
   
      Sagsøgerens påstande
   
   
               —
            
            
               Det fastslås, at for så vidt angår sagsøgeren, Philippe Henry Dacoury-Tabley, har Rådets forordning nr. 85/2011 af 31. januar 2011, offentliggjort den 2. februar 2011 i Den Europæiske Unions Tidende, og Rådets afgørelse 2011/71/FUSP af 31. januar 2011, offentliggjort den 2. februar 2011 i Den Europæiske Unions Tidende, ikke støtte i de faktiske forhold
            
         
               —
            
            
               som følge heraf
               
                           —
                        
                        
                           annulleres Rådets forordning nr. 85/2011 af 31. januar 2011 og Rådets afgørelse 2011/71/FUSP af 31. januar 2011
                        
                     
                           —
                        
                        
                           bestemmes det subsidiært, at Philippe Henry Dacoury-Tableys navn slettes fra den liste, der er vedlagt som bilag til forordningen og afgørelsen
                        
                     
         
      Søgsmålsgrunde og væsentligste argumenter
   
   Til støtte for søgsmålet har sagsøgeren påberåbt sig to anbringender.
   
               1)
            
            
               Første anbringende vedrører en tilsidesættelse af begrundelsespligten for så vidt som begrundelsen for at opføre sagsøgeren på listen over de personer og enheder, som disse restriktive foranstaltninger finder anvendelse på, er stereotyp og uden angivelse af præcise faktuelle faktorer, der gør det muligt at bedømme, om den nævnte opførelse er korrekt.
            
         
               2)
            
            
               Andet anbringende vedrører et åbenbart urigtigt skøn for så vidt som
               
                           —
                        
                        
                           det foreholdes sagsøgeren, at han nægter at undergive sig A. Ouattaras myndighed, selv om han har forsøgt at underlægge Banque centrale des États de l’Afrique de l’Ouest (herefter »BCEAO«), som han var direktør for, A. Ouattaras autoritet.
                        
                     
                           —
                        
                        
                           det foreholdes sagsøgeren, at han har bidraget økonomisk til finansieringen af L. Ghagbo, selv om BCEAO’s transaktioner ikke har frigivet noget indskud til de siddende magthavere.
                        
                     
                           —
                        
                        
                           sagsøgeren ikke længere var direktør for BCEAO på tidspunktet for vedtagelsen af den anfægtede forordning og den anfægtede afgørelse.